《凤城秋夜柬陈士鹄郡丞》
明代·潘光统

摇落离群思不胜，美人遥隔暮云层。梦回双杵孤城月，愁入寒窗独夜灯。

黄菊秋深应送酒，白莲何处共寻僧。龙山此日重阳近，杖屦从君更一登。

作者简介：潘光统，字少承，号滋兰。顺德人。明世宗嘉靖二十年（一五四一）贡生，入太学。授光禄寺署丞，迁京府通判。著有《滋兰集》。明郭棐《粤大记》卷二四、清康熙《顺德县志》卷七、清道光《广东通志》卷二七九有传。